আমাদের বুদ্ধিজীবী জগতে কিছুটা সত্য বলেন বামপন্থীরা। কিন্তু এরা নিজেদের মধ্যে প্রচণ্ড মতাদর্শগত লড়াইয়ে ব্যস্ত এবং এদের সাংগঠনিক পুষ্টিহীনতা প্রশ্নাতীত। প্রগতির বিপরীতে প্রতিক্রিয়াশীলতার বৃত্তটা এত বড় যে, এ রকম দুর্বল সাংগঠনিক পরিস্থিতি বামদের কোথাও দৃশ্যমান করছে না। সময়টা এমন যে, আদর্শে না হোক, অন্তত কৌশলগত কারণে হলেও এদের বন্ধুবৃত্তটা বাড়ানো দরকার, বিভেদ-বিচ্ছিন্নতার পরিবর্তে এদের মাঝে ঐক্য দরকার।